***1-сұрақ: Ғалым А.Байтұрсынұлы қазақ тіліндегі дыбыстарды айтылуына қарай қалай жіктеді?***

**Жауап:** Ғалым қазақ тіліндегі дыбыстарды айтылуына қарай ***дауысты, дауыссыз*** деп жіктейді.

***2-сұрақ: Толық дауыстылары бар сөздерді белгілеңіз***

***Жауап:*** Бала, әке, ана, ұстаз, кеңес, ырыс, ілмек,ұғым, ілім, ғылым, тіл, үн, дыбыс.

***3-сұрақ: А.Байтұрсынұлы толық дауыстылардың қандай түрлерге бөлді?***

**Жауап:** кең шығысты және тар шығысты

***4-сұрақ:*** ***А.Байтұрсынұлы қандай дыбыстарды ымырасыз дыбыстар деп атады?***

**Жауап:** Ымырасыз дыбыстар: д, ғ, г.

***5-сұрақ: Босаң жолды дауыссыз дыбысы бар сөздерді белгілеңіз***

***Жауап:*** Базар, жазу, төте, аға, шашу, ғылым, қашық, доға, кітап, бұжыр, саты

***6-сұрақ. А.Байтұрсынұлы дыбыстарды мүшелердің қатысу түріне қарай қандай негізгі топтарға жіктеді?***

***Жауап:*** Өткелділер және өткелсіздер

***7-сұрақ. А.Байтұрсынұлының анықтамасы бойынша дыбыс пен әріп қалай ажыратылады?***

***Жауап:*** Дыбыс – естілетін, көзге көрінбейтін нәрсе, қарып – көрінетін, естілмейтін нәрсе.

***8-сұрақ. «Тіл-құрал» еңбегінде қазақ тіліндегі дыбыстар саны қанша?***

***Жауап:*** Қазақ тілінде 24 түрлі дыбыс бар. Оның бесеуі дауысты, он жетісі дауыссыз, екеуі жарты дауысты.

***9-сұрақ. А.Байтұрсынұлы жарты дауысты дыбысты қалай сипаттаған?***

***Жауап:*** Екі дыбыс дауысты дыбыстардай нағыз ашық айтылмайтын  
болғандықтан һəм дауыссыз дыбыстардай тым тұйық айтылмайтын болғандықтан, орта дыбыс яки жарты дауысты дыбыс деп аталады.

***10-сұрақ. А.Байтұрсынұлы жарты дауысты дыбыстарға қандай дыбыстарды жатқызды?***

***Жауап:*** Жарты дауысты дыбыстар: р, л, у, и.

***11-сұрақ. А.Байтұрсынұлы тасымалға қандай сипаттама берді?***

***Жауап:*** Жазып келе жатқанда, жол аяғында орын аз қалып, сөз сыймайтын болса, ол сөзге тасымал керек яғни екі бөліп, бір бөлегін  
сол жолда қалдырып, екінші бөлегін келесі жолға асыру керек.

***12-сұрақ. А.Байтұрсынұлының Омбы қаласына барып танысқан орыс ғалымы***

***Жауап:*** А.Е.Алектров

***13-сұрақ. А.Байтұрсынұлы Қазақтың халық ағарту институтында (Орынбор) қай жылдары сабақ берді?***

***Жауап:*** 1921-1926 жылдары Орынбордағы Қазақтың халық ағарту институты деп аталатын оқу орнында сабақ берді.

***14-сұрақ. А.Байтұрсынұлы 1926-1928 жылдары қайда қызмет етті?***

***Жауап:*** Ташкенттегі Қазақ педагогика институтында қызмет етті.

***15-сұрақ: А.Байтұрсынұлының «Оқу жайы» мақаласы қашан және қандай газетте жарияланды?***

***Жауап:*** 1913 жылы «Қазақ» газетінде

***16-сұрақ.*** ***«Тіл-құралдың»*** ***фонетикаға арналған бөлімі қай жылы жарық көрді?***

***Жауап:*** 1914 жылы

***17-сұрақ. «Тіл-құралдың» 2-бөлімі қай жылы жарық көрді?***

***Жауап:*** 1915 жылы.

***18-сұрақ. «Тіл-құралдың» 3-бөлімі қай жылы жарық көрді?***

***Жауап:*** 1916 жылы

***19-сұрақ. А.Байтұрсынұлының «Тіл жұмсар» кітабы қай жылы, қай қалада шықты?***

***Жауап:*** 1928 жылы Қызылорда қаласында.

***20-сұрақ. А.Байтұрсынұлының 14 жыл бойы бала оқытқан  
тəжірибесінен шығарып жазған әдістемелік құралы?***

***Жауап:*** «Баяншы».

***21-сұрақ. А.Байтұрсынұлы сөзді буын санына қарай қалай бөлді?***

***Жауап:*** Сөз буын санына қарай бір буынды, екі буынды,  
үш буынды, төрт буынды, онан көбі көп буынды сөз деп аталады.

***22-сұрақ. «Тіл-құрал» еңбегінде сөздерді тұлғасына қарай қалай бөлген?***

***Жауап:*** Сөздер тұлғасына қарай беске бөлінеді. 1) Түбір сөз;  
2) Туынды сөз; 3) Қос сөз; 4) Қосалқы сөз; 5) Қосымшалар

***23-сұрақ. А.Байтұрсынұлының түбір сөзге берген анықтамасы?***

***Жауап:*** Түбір сөз дегеніміз – бастапқы мағынасындағы, бастапқы  
тұлғасындағы сөз, мəселен: бас, тac, шаш, қол.

***24-сұрақ. А.Байтұрсынұлының туынды сөзге берген анықтамасы?***

***Жауап:*** Туынды сөз дегеніміз – бастапқы тұлғасы да, мағынасы да  
өзгерген сөз, мəселен: бастық, тастақ, шашақ, қолтық.

***25-сұрақ. А.Байтұрсынұлының қос сөзге берген анықтамасы?***

***Жауап:*** Қос сөз дегеніміз – қосарынан айтылатын сөздер, мəселен:  
аяқ-табақ, киім-кешек, төсек-орын, жүн-жұрқа, бақа-шаян,  
құрт-құмырсқа, түйе-мүйе.

***26-сұрақ. «Тіл-құрал» еңбегінде қос сөздер қандай түрлерге бөлінген?***

***Жауап:*** Қос сөз екі түрлі болады, біреуі нəрсенің көбін қамти атайды. Екіншілері нəрселерді айыра атайды. Алдыңғысы – жалпылағыш қос сөз деп, соңғысы – жалқылағыш қос сөз деп айтылады.

***27-сұрақ. А.Байтұрсынұлының қосалқы сөзге берген анықтамасы?***

***Жауап:*** Қосалқы сөз дегеніміз – өз алдына мағынасы кем басқа сөздің маңайында тұрғанда мағына шығатын сөз, мəселен: да, ғой, ғана (мал да, жан да, солай ғой, осы ғана).

***28-сұрақ. А.Байтұрсынұлының қосымшаларға берген анықтамасы?***

***Жауап:*** Қосымшалар дегеніміз – сөз емес, сөзге жалғанатын буындар; бұларда өз алдына мағына да жоқ, басқа сөзге жалғанбай бөлек айтылмайды да. Сондықтан бұлар қосымшалар деп аталады.

***29-сұрақ. А.Байтұрсынұлы қосымшаларды қандай түрлерге бөлді?***

***Жауап:*** Қосымшалар екі түрлі: біреулері жалғанған сөзінің  
тұлғасын ғана өзгертіп, мағынасын өзгертпейді; екіншілері жалғанған сөзінің тұлғасын да, ішкі мағынасын да өзгертеді. Сондықтан бастапқы қосымшалар тысқарғы жалғаулар я тікелей жалғау деп аталады; екінші қосымшалар ішкергі жалғаулар я тікелей жұрнақ деп аталады.

***30-сұрақ. А.Байтұрсынұлының жалғаулыққа берген анықтамасы?***

***Жауап:*** Кей сөздер жалғау орнына жүреді һəм жалғаулар сияқты басқа сөздердің шылауында тұрмаса, өз алдына мағына шықпайды. Сондай сөздерді жалғаулық дейміз. Жалғаулық сөздер қазақ тілінде тіпті аз. Мəселен: менен, үшін, арқылы, тақырыпты, туралы.